Rikunarita-ORG/Wikinium huggingface dataset:
# ภาษาม๊อก

| ภาษาม๊อก (อะม๊อก) |
| --- |
| ประเทศที่มีการพูด | จังหวัดเชียงใหม่ ในประเทศไทย |
| ผู้พูด | 7 คน (ปี พ.ศ. 2524) |
| ตระกูลภาษา | ออสโตรเอเชียติก
* มอญ-เขมร
	+ มอญ-เขมรเหนือ
		- ปะหล่อง
			* ปะหล่องตะวันตก
				+ อังกูอิค
					- **ภาษาม๊อก (อะม๊อก)**
 |
| รหัสภาษา |
| ISO 639-3 | `mqt` |
| ELP | Mok |

**ภาษาม๊อก** หรือ**ภาษาอะม๊อก** (อังกฤษ: *Hsen-Hsum*) เป็นภาษาหนึ่งในตระกูลภาษาออสโตร-เอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยปะหล่องซึ่งพูดอยู่ในบริเวณตะวันตกเฉียงเหนือ และตะวันออกเฉียงเหนือ ของจังหวัดเชียงใหม่ ริมแม่น้ำวังเป็นภาษาที่ใกล้ตาย พบผู้พูดเพียง 7 คนเมื่อ พ.ศ. 2524

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International.

## แหล่งข้อมูลอื่น

* www.ethnologue.com
# ภาษาละเม็ต

| ภาษาละเม็ต |
| --- |
| Rmeet |
| *Khamet (Xmet)* |
| ประเทศที่มีการพูด | ประเทศลาว, ประเทศไทย |
| ชาติพันธุ์ | ชาวละเม็ต |
| ผู้พูด | (20,000 อ้างถึง1995 census) |
| ตระกูลภาษา | ออสโตรเอเชียติก
* คาซี–ปะหล่อง
	+ ปะหล่อง
		- **ภาษาละเม็ต**
 |
| รหัสภาษา |
| ISO 639-3 | `lbn` |
| *Glottolog* | `lame1256` |

**ภาษาละเม็ต** (อังกฤษ: *Lamet*) หรือภาษาขะเม็ต เป็นภาษาที่มีผู้พูดในลาวและไทย มีผู้พูดราว 16,864 คน พบในลาว 16,740 คน (พ.ศ. 2538) ในลาวตะวันตกเฉียงเหนือ หลวงน้ำทา บ่อแก้ว บางส่วนอพยพเข้ามาอยู่ประเทศไทยเมื่อหลังสงครามโลกครั้งที่ 2 พบในไทย 100 คน ที่จังหวัดลำปางและเชียงราย เป็นภาษาตระกูลออสโตรเอเชียติก กลุ่มมอญ-เขมร สาขาปะหล่อง ชื่อภาษาละเม็ตใช้ในประเทศลาว ในไทยใช้ชื่อภาษาขะเม็ต ผู้พูดภาษาละเม็ตเรียกภาษาของตนเองว่า [χəmɛːt] หรือแบบที่พบน้อยกว่าว่า [kʰəmɛːt]

## ที่ตั้ง

เดิมเคยมีผู้พูดภาษาละเม็ตลำปางในหมู่บ้าน Takluh ทางตอนเหนือของหลวงน้ำทาในประเทศลาว

วิธภาษาที่ใกล้ชิดกับภาษานี้คือ **Lua'** ที่มีผู้พูดใน Ban Pang Chok (Ban Lua) อำเภอเวียงป่าเป้า จังหวัดเชียงราย ประเทศไทย

## อ้างอิง

* สุริยา รัตนกุล. นานาภาษาในเอเชียอาคเนย์ ภาคที่ 1: ภาษาตระกูลออสโตรเอเชียติกและภาษาตระกูลจีน-ธิเบต. กทม. ภาษาและวัฒนธรรมเพื่อการพัฒนาชนบท มหาวิทยาลัยมหิดล. 2531
* Narumol, Charoenma. 1980. *The sound systems of Lampang Lamet and Wiang Papao Lua*. MA thesis, Mahidol University.
* Narumol, Charoenma. 1982. *The phonologies of a Lampang Lamet and Wiang Papao Lua*. The Mon-Khmer Studies Journal 11. 35-45.
* Gordon, Raymond G., Jr. (ed.) , 2005. Ethnologue: Languages of the World, Fifteenth edition. Dallas, Tex.: SIL International. Online version:

## แหล่งข้อมูลอื่น

*  RWAAI (Repository and Workspace for Austroasiatic Intangible Heritage)
*  Lamet in RWAAI Digital Archive
# ภาษาซาลาร์

| ภาษาซาลาร์ |
| --- |
| ประเทศที่มีการพูด | มณฑลชิงไห่, มณฑลกานซู และเขตปกครองตนเองซินเจียงอุยกูร์ ประเทศจีน |
| ภูมิภาค | เอเชียตะวันออก |
| ผู้พูด | 70,000 คน |
| ตระกูลภาษา | ภาษากลุ่มเตอร์กิก
* ภาษากลุ่มโอคุซ
	+ **ภาษาซาลาร์**
 |
| รหัสภาษา |
| ISO 639-2 | `tut` |
| ISO 639-3 | `slr` |
| ELP | Salar |

**ภาษาซาลาร์**เป็นภาษากลุ่มเตอร์กิก พูดโดยชาวซาลาร์ที่อยู่ในมณฑลชิงไห่ และกานซูในประเทศจีน มีอยู่ในเมืองกุลจา (Ghulja) ในเขตปกครองตนเองซินเจียงอุยกูร์ด้วย ชาวซาลาร์มีประมาณ 90,000 คน โดยพูดภาษาซาลาร์ 70,000 คน ที่เหลือพูดภาษาจีน

ชาวซาลาร์อพยพเข้ามาอยู่ในบริเวณที่อยู่ปัจจุบันเมื่อราว พ.ศ. 1900 โดยอพยพมาจากทางตะวันตก นักภาษาศาสตร์เสนอว่าภาษาโอคุซที่อยู่ในกลุ่มเตอร์กิกตะวันตกเป็นจุดกำเนิดของภาษาซาลาร์ ภาษานี้ได้อิทธิพลจากภาษาจีนและภาษาทิเบตมาก

## อ้างอิง

* Hahn, R. F. 1988. Notes on the Origin and Development of the Salar Language, Acta Orientalia Hungarica XLII (2-3), 235-237.
* Dwyer, A. 1996. Salar Phonology. Unpublished dissertation University of Washington.
* Dwyer, A. M. 1998. The Turkic strata of Salar: An Oghuz in Chaghatay clothes? Turkic Languages 2, 49-83
# ภาษาเอเวนค์

| ภาษาเอเวนค์ |
| --- |
| Эвэды̄ турэ̄н(ภาษาถิ่นรัสเซีย) *Evedȳ turēn* Ewengki Gisong (ภาษาถิ่นจีน) əwəŋki gisʊŋ ᠧᠸᠡᠩᠺᠢ ᠬᠢᠰᠰᠩ |
| ประเทศที่มีการพูด | จีน มองโกเลีย และรัสเซีย |
| ภูมิภาค | เขตปกครองตนเองมองโกเลียในและมณฑลเฮย์หลงเจียงในจีน จังหวัดเซเลนเกในมองโกเลีย และครัสโนยาสค์ไครในรัสเซีย |
| ผู้พูด | 29,000 คน |
| ตระกูลภาษา | อัลไต?
* ภาษากลุ่มตุงกูซิก
	+ ภาษากลุ่มตุงกูซิกเหนือ
		- **ภาษาเอเวนค์**
 |
| รหัสภาษา |
| ISO 639-3 | `evn` |
| ELP | Evenki |
| ภาษาเอเวนค์ได้ถูกจัดเป็นภาษาที่ใกล้สูญพันธ์อันตรายโดย Atlas of the World's Languages in Danger ของ UNESCO |

**ภาษาเอเวนค์ (Evenki language)**  เป็นกลุ่มของภาษาที่ใหญ่ที่สุดในภาษากลุ่มตุงกูซิกเหนือ เป็นกลุ่มที่รวมภาษาเอเวนและภาษาเนกีดัล ใช้พูดโดยชาวเอเวนค์ในรัสเซีย มองโกเลีย และจีน ใน พ.ศ. 2545 มีผู้พูดในรัสเซีย 7,500 คน คำศัพท์พื้นฐานและการผันหน่วยเสียงต่างจากภาษามองโกเลียและภาษากลุ่มเตอร์กิกแต่มีความสัมพันธ์กับภาษากลุ่มตุงกูซิกอื่น ๆ ในบางบริเวณได้รับอิทธิพลจากภาษายาคุตและภาษาบูเรียต รวมทั้งภาษารัสเซียด้วย ใน พ.ศ. 2545 มีชาวเอเวนค์พูดภาษารัสเซียถึง 92.7% ชาวเอเวนค์ในรัสเซียเขียนด้วยอักษรซีริลลิกที่เริ่มใช้เมื่อราว พ.ศ. 2463 ส่วนในจีนเขียนด้วยอักษรมองโกเลีย

อักษรซีริลลิกที่ใช้เขียนภาษาเอเวนค์ ได้แก่

|  |  |  |  |  |  |  |  |
| --- | --- | --- | --- | --- | --- | --- | --- |
| А а | Б б | В в | Г г | Д д | Е е | Ё ё | Ж ж |
| З з | И и | Й й | К к | Л л | М м | Н н | Ӈ ӈ |
| О о | П п | Р р | С с | Т т | У у | Ф ф | Х х |
| Ц ц | Ч ч | Ш ш | Щ щ | Ъ ъ | Ы ы | Ь ь | Э э |
| Ю ю | Я я |

## อ้างอิง

* Bulatova, Nadezhda & Grenoble, Lenore. 1999. Evenki, Lincom Europa, Munich, ISBN 3895862223
* Nedjalkov, Igor. 1997. Evenki, Routledge, London, ISBN 0415026407
# ภาษาโควาร์

| ภาษาโควาร์ |
| --- |
| کھووار |
| โควาร์ในอักษรโควาร์ที่เขียนด้วยแบบแนสแทอ์ลีก |
| ประเทศที่มีการพูด | ประเทศปากีสถาน |
| ภูมิภาค | อำเภอชิตรัล |
| ชาติพันธุ์ | Kho |
| ผู้พูด | 290,000 (2004) |
| ตระกูลภาษา | อินโด-ยูโรเปียน
* อินโด-อิเรเนียน
	+ อินโด-อาร์ยัน
		- ดาร์ดิก
			* Chitrali
				+ **ภาษาโควาร์**
 |
| ระบบการเขียน | อักษรโควาร์ (ในแบบแนสแทอ์ลีก) |
| รหัสภาษา |
| ISO 639-3 | `khw` |
| *Glottolog* | `khow1242` |
| ELP | Khowar |
| Linguasphere | `59-AAB-aa` |
| ภาษาโควาร์เป็นภาษาชนกลุ่มน้อยใปากีสถาน ซึ่งมีผู้พูดหลักในชิตรัล |

**ภาษาโควาร์** (کھووار) จัดอยู่ในภาษากลุ่มดาร์ดิก มีผู้พูดหลักในชิตรัล ประเทศปากีสถานทางตะวันตกฉียงเหนือ ในหุบเขายาซินและคูปิส ในคลิกิส บางส่วนของสวัตตอนบน เป็นภาษาที่สองในคลิกิสและฮันซา เชื่อกันว่ามีผู้พูดภาษาโควาร์จำนวนเล็กน้อยในอัฟกานิสถาน จีน อินเดีย ทาจิกิสถานและในกรุงอิสตันบูล

ภาษาโควาร์มีลักษณะของภาษาตระกูลอินโด-ยุโรเปียน อย่างชัดเจน ตัวอย่างเช่นการใช้สรรพนาม

* ฉันเป็น = asum
* คุณเป็น = asus
* เขาเป็น = asor
* พวกเราเป็น = asusi
* พวกคุณเป็น =asumi
* พวกเขาเป็น = asuni

ภาษาโควาร์ได้รับอิทธิพลจากภาษากลุ่มอิหร่านมากกว่าภาษาอื่นในกลุ่มดาร์ดิกด้วยกัน แต่มีหน่วยคำจากภาษาสันสกฤตน้อยกว่าภาษาชินาหรือภาษาโกฮิสถาน Colonel Biddulph เป็นชาวตะวันตกรุ่นแรก ๆ ที่ศึกษาภาษาโควาร์และกล่าวว่าภาษาโควาร์สืบทอดมาจากภาษาอเวสตะ ภาษาเปอร์เซียโบราณ และภาษาสันสกฤต เขียนด้วยอักษรอาหรับแบบภาษาอูรดู

## อ้างอิง

### ข้อมูลเพิ่มเติม

* Bashir, Elena (2001) "Spatial Representation in Khowar". *Proceedings of the 36th Annual Meeting of the Chicago Linguistic Society*. Chicago: Chicago Linguistic Society.
* Decker, D. Kendall (1992). *Languages of Chitral*. ISBN 969-8023-15-1.
* L'Homme, Erik (1999) *Parlons Khowar. Langue et culture de l'ancien royaume de Chitral au Pakistan*. Paris: L'Harmattan

* Morgenstierne, Georg (1936) "Iranian Elements in Khowar". *Bulletin of the School of Oriental and African Studies*, Vol. VIII, London.
* Badshah Munir Bukhari (2001) *Khowar language*. University publisher. Pakistan
* Morgenstierne, Georg (1947) "Some Features of Khowar Morphology". *Norsk Tidsskrift for Sprogvidenskap*, Vol. XIV, Oslo.
* Morgenstierne, Georg (1957) *Sanskritic Words in Khowar*. Felicitation Volume Presented to S. K. Belvalkar. Benares. 84–98 [Reprinted in Morgenstierne (1973): Irano-Dardica, 267–72]
* Mohammad Ismail Sloan (1981) *Khowar-English Dictionary*. Peshawar. ISBN 0-923891-15-3.
* Decker, Kendall D. (1992). *Languages of Chitral (Sociolinguistic Survey of Northern Pakistan, 5)*. National Institute of Pakistani Studies, 257 pp. ISBN 969-8023-15-1.
* Zeal News

″

## แหล่งข้อมูลอื่น

* "Georg Morgenstierne". National Library of Norway. 2001. สืบค้นเมื่อ 11 January 2009.
* Strand, Richard F. (2011). "Khow`ar Lexicon". สืบค้นเมื่อ 16 January 2012.
* Strand, Richard F. (2012). "The Sound System of Khow`ar". สืบค้นเมื่อ 16 January 2012.
# สถาบันชั้นสูงวิทยาศาสตร์และเทคโนโลยีเกาหลี

สถาบันชั้นสูงวิทยาศาสตร์และเทคโนโลยีเกาหลี|  |
| ประเภท | มหาวิทยาลัยรัฐ |
| สถาปนา | 16 กุมภาพันธ์ พ.ศ. 2514 |
| อธิการบดีมหาวิทยาลัย | ซอ นัมโพ |
| อาจารย์ | 526 คน (กันยายน พ.ศ. 2552) |
| ผู้ศึกษา | 8,929 คน (กันยายน พ.ศ. 2552) |
| ปริญญาตรี | 3,839 คน (กันยายน พ.ศ. 2552) |
| บัณฑิตศึกษา | 2,213 คน (กันยายน พ.ศ. 2552) |
| นักศึกษาปริญญาเอก | 2,877 คน (กันยายน พ.ศ. 2552) |
| ที่ตั้ง | เมืองแทจอน ประเทศเกาหลีใต้  |
| วิทยาเขต | เขตเมือง 1,432,882m² (วิทยาเขต Daedeok ) 413,346 m² (วิทยาเขตโซล) |
| เครือข่าย | AEARU, LAOTSE, AOTULE |
| เว็บไซต์ | kaist.edu |
| วิกิมีเดีย | © โอเพินสตรีตแมป |

|  |
| --- |
| สถาบันชั้นสูงวิทยาศาสตร์และเทคโนโลยีเกาหลี |
| ฮันกึล | 한국과학기술원 (ชื่อเต็มเก่าปัจจุบันเลิกใช้แล้ว) / 카이스트 |
| ฮันจา | 韓國科學技術院 / 카이스트 |
| อาร์อาร์ | *Hanguk Gwahak Gisurwon / Kaiseuteu* |
| เอ็มอาร์ | *Han'guk Kwahak Kisurwŏn / Kaisŭt'ŭ* |

**สถาบันชั้นสูงวิทยาศาสตร์และเทคโนโลยีเกาหลี** (อังกฤษ: *Korea Advanced Institute of Science & Technology, KAIST*) เป็นสถาบันอุดมศึกษาในเมืองวิทยาศาสตร์ Daedeok ในเมืองแทจอน ประเทศเกาหลีใต้

ก่อตั้งใน ค.ศ. 1981 โดยการรวม สถาบันชั้นสูงวิทยาศาสตร์เกาหลี (Korea Advanced Institute of Science, KAIS) กับ สถาบันวิทยาศาสตร์และเทคโนโลยีเกาหลี (Korea Institute of Science and Technology, KIST) ปัจจุบันมีนักศึกษา 7,000 คน และอาจารย์ 800 คน

KAIST เป็นสถาบันอุดมศึกษาเดียวที่ดูแลโดยกระทรวงวิทยาศาสตร์และเทคโนโลยี แทนที่จะเป็นกระทรวงศึกษาธิการ จุดประสงค์ของสถาบันคือผลิตนักวิทยาศาสตร์และวิศวกรที่มีความสามารถสูง เพื่อทำงานวิจัยพื้นฐานและงานวิจัยประยุกต์ และเพื่อจัดเตรียมโครงสร้างพื้นฐานสำหรับการวิจัยให้สถาบันอื่น ชาวเกาหลีใต้โดยทั่วไปยอมรับว่า KAIST เป็นมหาวิทยาลัยเทคโนโลยีที่ดีที่สุดในประเทศ และรับนักเรียนที่มีพรสวรรค์จากโรงเรียนมัธยมวิทยาศาสตร์เข้าเรียนอยู่อย่างสม่ำเสมอ

จากการประเมินโดย Accreditation Board for Engineering and Technology (ABET) ซึ่งเป็นหน่วยงานไม่แสวงหากำไรในสหรัฐอเมริกาที่บริการรับรองคุณภาพหลักสูตรการศึกษาด้านวิทยาศาสตร์ประยุกต์:
“KAIST, มหาวิทยาลัยที่ดีที่สุดในเกาหลี, ได้รับการพิจารณาว่าทัดเทียมกับมหาวิทยาลัยชั้นนำ 10% แรกของสหรัฐอเมริกา” (จาก “KAIST Facts,” 2002)

สถาบันเป็นสมาชิก LAOTSE เครือข่ายของมหาวิทยาลัยชั้นนำในยุโรปและเอเชีย

## อันดับสถาบัน

|  อันดับมหาวิทยาลัย |
| --- |
| อันดับในประเทศ(อันดับนานาชาติ) |
| สถาบันที่จัด | อันดับ |
| **QS WORLD (2019)** | 2(40) |

จากการจัดอันดับมหาวิทยาลัยของคอกโครัลลีไซมอนส์ประจำปี 2019 ได้จัดลำดับให้สถาบันชั้นสูงวิทยาศาสตร์และเทคโนโลยีเกาหลีอยู่ในอันดับที่ 40 ของโลก อันดับที่ 10 ของทวีปเอเชีย และอันดับที่ 2 ของประเทศเกาหลีใต้

## อ้างอิง

## แหล่งข้อมูลอื่น

* เว็บไซต์อย่างเป็นทางการ เก็บถาวร 2020-05-13 ที่ เวย์แบ็กแมชชีน (ในภาษาอังกฤษ)
* เว็บไซต์อย่างเป็นทางการ (ในภาษาเกาหลี)
* วิทยาลัยการจัดการ KAIST เก็บถาวร 2008-03-16 ที่ เวย์แบ็กแมชชีน
# ตลาดการเงิน

**ตลาดการเงิน** (อังกฤษ: *financial market*) คือ ตลาดที่ผู้คนซื้อขายหลักทรัพย์และตราสารอนุพันธ์ที่มีค่าธรรมเนียมการซื้อขายต่ำ หลักทรัพย์เช่น หุ้นและตราสารหนี้และโลหะมีค่า

คำว่าตลาดในบางครั้งใช้เมื่อให้เฉพาะเจาะจงกว่าคำว่า การแลกเปลี่ยน (exchanges) มีองค์กรที่ทำหน้าที่ดูแลการค้าในหลักทรัพย์การเงิน อย่างเช่น ตลาดหลักทรัพย์ หรือตลาดซื้อขายสินค้าโภคภัณฑ์ คืออาจมีสถานที่ตั้งจริง ๆ อย่างเช่น ตลาดหลักทรัพย์นิวยอร์ก ตลาดหลักทรัพย์ลอนดอน ตลาดหลักทรัพย์บอมเบย์ เป็นต้น หรือระบบอิเล็กทรอนิกส์ อย่างแนสแด็ก

การซื้อขายหุ้นเกิดขึ้นจากการแลกเปลี่ยนกัน ส่วนการดำเนินการของบริษัท (เช่น รวมหรือแยกบริษัท) นั้นอยู่นอกเหนือจากการแลกเปลี่ยน ขณะที่หากสองบริษัทหรือสองบุคคล ตกลงที่จะซื้อขายกัน ไม่ถือว่าเป็นการแลกเปลี่ยนกัน

โครงสร้างตลาดการเงินไทย ประกอบด้วย

* ตลาดเงิน (Money Markets) ตลาดสำหรับการกู้ยืมและการลงทุนระยะสั้นไม่เกิน 1 ปี
* ตลาดทุน (Capital Markets) ตลาดเพื่อการระดมทุนและการลงทุนในระยะยาว เกินกว่า 1 ปี
* ตลาดเงินตราต่างประเทศ (Foreign Exchange Market) ตลาดที่มีการซื้อขายแลกเปลี่ยนระหว่างสกุลเงินต่าง ๆ
* ตลาดอนุพันธ์ (Financial Derivatives Market) ตลาดสำหรับซื้อขายตราสารทางการเงินที่ราคาขึ้นกับสินทรัพย์อ้างอิง

## รูปแบบของตลาดการเงิน

* ตลาดทุน ประกอบด้วย
	+ ตลาดหุ้น
	+ ตลาดตราสารหนี้
* ตลาดสินค้าโภคภัณฑ์
* ตลาดเงิน
* ตลาดอนุพันธ์
* ตลาดซื้อขายล่วงหน้า
* คริปโทเคอร์เรนซี
* ตลาดสปอต
* ตลาดกู้ยืมระหว่างธนาคาร

## อ้างอิง
# ตัวแบบธุรกิจ

นวัตกรรมตัวแบบธุรกิจเป็นกระบวนการแบบวนซ้ำและอาจเป็นวงจร
**ตัวแบบธุรกิจ** (อังกฤษ: *business model*) อธิบายว่า บริษัทได้สร้างสรรค์ มีกระบวนการ และให้มูลค่าได้อย่างไร ในบริบททางเศรษฐกิจ สังคม วัฒนธรรม หรือบริบทอื่น ๆ ตัวแบบธุรกิจอธิบายถึงวิธีเฉพาะที่ธุรกิจดำเนินการ ใช้จ่าย และสร้างรายได้ในรูปแบบที่สร้างผลกำไร กระบวนการสร้างและปรับเปลี่ยนตัวธุรกิจเรียกอีกอย่างว่า *นวัตกรรมตัวแบบธุรกิจ* และเป็นส่วนหนึ่งของ กลยุทธ์ทางธุรกิจ

ในทางทฤษฎีและการปฏิบัติ คำว่า ตัวแบบ*ธุรกิจ* ใช้สำหรับคำอธิบายทั้งทางการและไม่เป็นทางการที่หลากหลายเพื่อแสดงถึงประเด็นหลักขององค์กรหรือ ธุรกิจ รวมถึงพันธกิจ กระบวนการทางธุรกิจ ลูกค้าเป้าหมาย ข้อเสนอ กลยุทธ์ โครงสร้างพื้นฐาน โครงสร้างองค์กร โครงสร้างผลกำไร การจัดหา แนวทางการค้า และกระบวนการปฏิบัติงานและนโยบายต่าง ๆ รวมถึง วัฒนธรรม

## อ้างอิง
# หลี่ หยุนตี๋

| หลี่ หยุนตี๋ |
| --- |
| หยุนตี๋ในปี 2019 |
| ข้อมูลพื้นฐาน |
| เกิด |  (1982-10-07) ตุลาคม 7, 1982 |
| ที่เกิด | ฉงชิ่ง, มณฑลเสฉวน, ประเทศจีน |
| แนวเพลง | คลาสสิค |
| อาชีพ | นักเปียโน |
| เครื่องดนตรี | เปียโน, หีบเพลงชัก |
| ช่วงปี | 1994–ปัจจุบัน |

**หลี่ หยุนตี๋** (จีนตัวย่อ: 李云迪; จีนตัวเต็ม: 李雲迪; พินอิน: *Lǐ Yúndí*) หรือที่รู้จักในชื่อ **ยุนดิ** เป็นนักเปียโนคลาสสิคชาวจีน เขามีชื่อเสียงอย่างมากจากการชนะเลิศในรายการประกวด International Frédéric Chopin Piano Competition ในปี 2000 ซึ่งขณะนั้นด้วยวัยเพียง 18 ปี ทำให้เขาเป็นนักเปียโนชาวเอเชียที่อายุน้อยที่สุดในประวัติศาสตร์ที่ชนะเลิศรายการแข่งขันเปียโนระดับโลก

## ประวัติ

หยุนตี๋เป็นบุตรของ นายหลี่ ฉวน กับนางจาง เซี่ยวหลู ทั้งสองเป็นคนงานของบริษัทถลุงเหล็กเสฉวนฉงชิ่ง แม้ว่าเขาจะไม่ได้เกิดในครอบครัวนักดนตรี แต่หยุนตี๋กลับชอบดนตรีมาก เมื่อเขาอายุได้ 3 ขวบ พ่อแม่ของเขาก็ซื้อหีบเพลงชักให้เป็นของขวัญ หลังจากที่หยุนตี๋ดูจะสนใจหีบเพลงชักจากที่ได้ฟังนักดนตรีบรรเลงหีบเพลงชักในห้างสรรพสินค้าแห่งหนึ่งจนถึงขนาดไม่ยอมเดินผ่านไปง่ายๆ เขาสามารถเล่นหีบเพลงชักได้อย่างคล่องแคล่วเมื่ออายุได้ราว 4 ขวบ จากการได้เรียนกับ ถาน เจียนหมิน ซึ่งเป็นอาจารย์วิชาดนตรีของมหาวิทยาลัย จนหนึ่งปีให้หลัง หยุนตี๋ชนะเลิศการประกวดแข่งขันหีบเพลงชักเยาชนเมืองฉงชิ่ง

หยุนตี๋ได้เริ่มเรียนเปียโนเมื่ออายุราว 7 ขวบ ทักษะของเขาพัฒนาไปอย่างรวดเร็วมาก สองปีต่อมาครูของเขาจึงแนะนำหยุนตี๋แก่ ศาสตราจารย์ แดน เจายี่ ซึ่งหยุนตี๋ก็ได้เป็นนักเรียนของเจายี่เป็นเวลาถึง 9 ปีจนทักษะเปียโนของเขาอยู่ในระดับมืออาชีพ เมื่อเขาอายุ 18 ได้เข้าศึกษาต่อที่ วิทยาลัยศิลปะเสิ่นเจิ้น และต่อมาไปเรียนเปียโนต่อที่วิทยาลัยศิลปะสื่อ-ละครและดนตรีฮันโนเฟอร์ ในเยอรมนี

## แหล่งข้อมูลอื่น

* Li Yundi เก็บถาวร 2012-09-05 ที่ เวย์แบ็กแมชชีน at Deutsche Grammophon
* Li plays Chopin Scherzo No. 1 Op. 30
* Sina Video Li plays his version of the *Flight of the Wasp!* (the bumblebee was busy!)
* YouTube Yundi Li rehearses Beethoven's Sonata No. 23 in F Minor, Op. 57 "Appassionata", 3rd movt. (03/01/2014)
* Biography of Li Yundi เก็บถาวร 2013-01-04 ที่ archive.today (written by Richard Dyer, Globe Newspaper Company, 4/10/2004)
* 'The young romantic: A portrait of Yundi Li' เก็บถาวร 2010-05-10 ที่ เวย์แบ็กแมชชีน
* "Why Yundi Li Got Cut," Wall Street Journal, November 29, 2008
* "Yundi Official Website" เก็บถาวร 2021-05-12 ที่ เวย์แบ็กแมชชีน

| [[วิกิพีเดีย:|ข้อมูลบุคคล]] |
| --- |
| ชื่อ | Li, Yundi} |
| ชื่ออื่น |  |
| รายละเอียดโดยย่อ | Chinese classical pianist |
| วันเกิด | October 07, 1982 |
| สถานที่เกิด | Chongqing, Sichuan, People's Republic of China |
| วันตาย |  |
| สถานที่ตาย |  |
# หลิว อวี่

| หลิว อวี่ |
| --- |
| 刘宇 |
| หลิว อวี่ ในพรอดิวซ์แคมป์ 2021（创造营2021）รอบสุดท้าย |
| เกิด | หลิว อวี่  (2000-08-24) 24 สิงหาคม ค.ศ. 2000 เทศมณฑลจิง มณฑลอานฮุย, จีน |
| อาชีพ | * นักร้อง
* นักเต้น
 |
| **อาชีพทางดนตรี** |
| แนวเพลง | ซีป็อป |
| เครื่องดนตรี | ร้องนำ |
| ช่วงปี | 2018–ปัจจุบัน |
| ค่ายเพลง | * BiuBiu Culture
* Wajijiwa
 |
|  |

'*หลิว อวี่* (จีน: 刘宇; เกิด 24 สิงหาคม พ.ศ. 2543) เป็นนักร้อง นักเต้น และนายแบบชาวจีน เขามีชื่อเสียงจากการได้รับตำแหน่งที่หนึ่งในตอนสุดท้ายของรายการ *พรอดิวซ์แคมป์ 2021* และกลายเป็นสมาชิกของโปรเจกต์บอยแบนด์จีนชื่อ อินทูวัน เขาเปิดตัวเป็นศิลปินเดี่ยวเมื่อวันที่ 22 พฤศจิกายน ค.ศ. 2020 ด้วยซิงเกิลชื่อ *Docked*

## ผลงานเพลง

### อัลบั้มเดี่ยว

รายชื่ออัลบั้มเดี่ยว แสดงรายละเอียด ตำแหน่งชาร์ต และตัวเลขยอดขาย| ชื่อ | รายละเอียด | อันดับชาร์ทสูงสุด (TME Uni Chart) | ยอดขาย |
| --- | --- | --- | --- |
|  (TME Uni Chart) |
| *文刀刘* | * วางจำหน่าย: 10 เมษายน ค.ศ. 2022
* สังกัด: Wajijiwa Entertainment
* รูปแบบ: ซีดี, ดาวน์โหลดดิจิทัล, สตรีมมิ่ง

ขยายรายการเพลง
1. "INTRO: LIU刘"
2. "白话文"
3. "柳叶刀"
 | — | * CHN: —
 |
| *流域* | * วางจำหน่าย: 6 กรกฎาคม ค.ศ. 2022
* สังกัด: BiuBiu Culture Media
* รูปแบบ: ซีดี, ดาวน์โหลดดิจิทัล, สตรีมมิ่ง

ขยายรายการเพลง
1. "春晖"
2. "时光会记得"
3. "Ayo"
 | — | * CHN: —
 |
| *十方艺念* | * วางจำหน่าย: 2 สิงหาคม ค.ศ. 2023
* สังกัด: BiuBiu Culture Media
* รูปแบบ: ซีดี, ดาวน์โหลดดิจิทัล, สตรีมมิ่ง

ขยายรายการเพลง
1. "Focus"
2. "Firework"
3. "潮生"
4. "只听晚风"
5. "酌"
6. "漠"
 | — | * CHN: —
 |

## หมายเหตุ

## อ้างอิง

## แหล่งข้อมูลอื่น

* หลิว อวี่ ที่ซินล่างเวย์ปั๋ว (ในภาษาจีน)
# แดนซิงวิทเดอะสตาส์

แผนที่แสดงประเทศที่มีรายการ *แดนซิงวิทเดอะสตาส์* (ตุลาคม 2555)
แดนซิงวิทเดอะสตาส์ (อังกฤษ: *Dancing with the Stars*) เป็นชื่อรายการชุดหนึ่งในหลายประเทศซึ่งอ้างอิงรายการ *สตริกต์ลีคัมแดนซิง (Strictly Come Dancing)* ของประเทศอังกฤษและเผยแพร่โดยบีบีซีสตูดิโอส์ หน่วยงานทางพาณิชย์ของสถานีโทรทัศน์บีบีซี รายการแดนซิงวิทเดอะสตาส์ฉบับปัจจุบันนั้นได้รับอนุญาตให้ผลิตในท้องที่ทั่วโลกมากกว่า 42 แห่ง ออสเตรเลียเป็นประเทศแรกที่ดัดแปลงรายการนี้มาผลิต และประสบความสำเร็จอย่างยิ่งยวดเมื่อดาริล โซเมอส์ (Daryl Somers) พิธีกรชาวออสเตรเลียผู้เจนสนาม ได้นำไปออกอากาศสดสัปดาห์ละครั้ง ท้องที่ที่รับรายการนี้ไปผลิตแล้วได้แก่ กรีซ เกาหลีใต้ โครเอเชีย ชิลี ญี่ปุ่น เดนมาร์ก ตุรกี นอร์เวย์ นิวซีแลนด์ เนเธอร์แลนด์ บอสเนียและเฮอร์เซโกวีเนีย บัลแกเรีย บราซิล เบลเยียม ปากีสถาน เปรู โปแลนด์ ฟินแลนด์ ฝรั่งเศส ยูเครน เยอรมนี รัสเซีย โรแมเนีย เลบานอน แลตเวีย เวียดนาม สเปน สโลวะเกีย สโลวีเนีย สวีเดน สหรัฐอเมริกา สาธารณรัฐเชก สาธารณรัฐประชาชนจีน ออสเตรีย อัลแบเนีย อาร์เจนตินา อิตาลี อินเดีย อินโดนีเซีย อิสราเอล เอสโตเนีย แอฟริกาใต้ และฮังการี ด้วยเหตุนี้ นิตยสาร *เทเลวิชันบิสเนสอินเตอร์เนชันนัล (Television Business International)* จึงจัดรายการนี้ว่าได้รับความนิยมมากที่สุดรายการหนึ่งในช่วงปี 2549 ถึง 2550

ในรายการแต่ละสัปดาห์ ผู้มีชื่อเสียงจะจับคู่เต้นรำทำเพลงกับนักเต้นลีลาศมืออาชีพ แล้วแข่งขันกับคู่อื่นโดยเต้นด้วยลีลาที่ออกแบบขึ้นและเต้นไปตามรูปแบบซึ่งกำหนดให้ไว้ก่อนแล้ว จากนั้น จึงได้รับคะแนนจากคณะกรรมการ ส่วนผู้ชมก็ได้รับอนุญาตให้ออกเสียงลงคะแนนให้แก่คู่ที่ตนชื่นชอบ การออกเสียงมีทั้งโดยโทรศัพท์และโดยวิธีออนไลน์ในบางท้องที่ คู่เต้นที่ได้รับคะแนนน้อยที่สุดจะถูกกำจัดออกไปจนกว่าจะเหลือสองหรือสามคู่สุดท้าย แล้วจึงแข่งขันกันเป็นนัดที่สุดเพื่อชิงรางวัลชนะเลิศ

## อ้างอิง
# คืนมหัศจรรย์...พิพิธภัณฑ์มันส์ทะลุโลก

| คืนมหัศจรรย์...พิพิธภัณฑ์มันส์ทะลุโลก (Night at the Museum) |
| --- |
|  |
| กำกับ | ชอว์น เลวี |
| เขียนบท | มิลาน เทร้นซ์ (หนังสือ) Robert Ben Garant (เนื้อเรื่อง) โธมัส เลนนอน (บทภาพยนตร์) |
| อำนวยการสร้าง | ชอว์น เลวี คริส โคลัมบัส สตีเฟ่น ซอมเมอร์ส |
| นักแสดงนำ | เบน สติลเลอร์ คาร์ล่า กูจิโน ดิ๊ค แวน ไดค์ มิคกี้ รูนนี่ บิล ค็อบส์ เจค เชอร์รี่ ริคกี้ เจอร์เวส โรบิน วิลเลี่ยมส์ คิม เรเวอร์ สตีฟ คูแกน แพทริค กัลแล็กเกอร์ เปียร์ฟรานเชสโก ฟาวิโน |
| กำกับภาพ | กิลเลอร์โม่ นาวาร์โร่ |
| ตัดต่อ | ดอน ซิมเมอร์แมน |
| ดนตรีประกอบ | อลัน ซิลเวสทรี |
| ผู้จัดจำหน่าย | ทว็นตี้ เซ็นทูรี่ ฟ็อกซ์ |
| วันฉาย | 22 ธันวาคม, ค.ศ. 2006 |
| ความยาว | **Theatrical:** 108 minutes  |
| ประเทศ | USA |
| ภาษา | อังกฤษ |
| ทุนสร้าง | $110 ล้านเหรียญ |
| ทำเงิน | **ภายในประเทศ**: $250,863,268 **ทั่วโลก**: $573,625,411 |

**คืนมหัศจรรย์...พิพิธภัณฑ์มันส์ทะลุโลก** (อังกฤษ: *Night at the Museum*) เข้าฉายในประเทศไทยวันที่ 28 ธันวาคม 2549 ความยาว 108 นาที จัดจำหน่ายโดย บริษัท ทเวนตี้ เซนทูรี ฟอกซ์

## เนื้อเรื่อง

คืนมหัศจรรย์เกิดขึ้นตอนลาร์รี่ (เบน สติลเลอร์) เข้าเวร เมื่อชนเผ่ามายัน นักรบโรมัน และคาวบอยกระโจนออกจากฉากจำลองเข้าทำสงครามรบพุ่งกัน กลุ่มมนุษย์ยุคหินที่ตามหาไฟสุดขอบฟ้าก็ดันเผาฉากจำลองของตัวเองเสียราบ กลุ่มฮั่นแอ็ททิลาก็ปล้นสะดมห้องจัดแสดงที่อยู่ติดกัน ส่วนทีเร็กซ์ก็แสดงแสนยานุภาพให้สมชื่อจอมล่าโหดสุด ๆ ในประวัติศาสตร์ ท่ามกลางเหตุโกลาหลอลม่าน ลาร์รี่มีที่พึ่งหนึ่งเดียวซึ่งพอจะขอคำแนะนำได้บ้าง นั่นคือ หุ่นขี้ผึ้งรูปท่านประธานาธิบดีธีโอดอร์ รูสเวลท์(โรบิน วิลเลี่ยมส์) ที่ช่วยฮีโร่จำเป็นของเราให้คุมสถานการณ์สุดขีดคลั่งอยู่หมัด ยับยั้งแผนการชั่วร้ายทันเวลา และปกป้องพิพิธภัณฑ์ให้คงสภาพไว้ได้ดังเดิม

## นักแสดง

| บทบาท | นักแสดง | พากย์ไทย  |
| --- | --- | --- |
| ลาร์รี่ ดาลี่ | เบน สติลเลอร์ | จักรกฤษณ์ หาญวิชัย |
| ธีโอดอร์ รูสเวลท์ | โรบิน วิลเลี่ยมส์ | รอง เค้ามูลคดี |
| รีเบ็คก้า ฮัทแมน | คาร์ล่า กูจิโน | เบญญาภา เพิ่มสุริยา |
| นิโคลัส "นิค" ดาเลย์ | เจค เชอร์รี่ | ชัยชลิต โชคดีภูษิต |
| เซซิล เฟร็ดดริค | ดิ๊ค แวน ไดค์ | เอกชัย พงศ์สมัย |
| กัส | มิคกี้ รูนนี่ | สามารถ เมฆะวิภาต |
| เรจินัลด์ | บิลล์ ค็อบส์ | เกรียงศักดิ์ เหรียญทอง |
| เจดีดิอ้าห์ | โอเว่น วิลสัน | ธนศักดิ์ อุ่นอ่อน |
| ออคตาวิอุส | สตีฟ คูแกน | สกล รัตนพรหมมา |
| Ahkmenrah | รามี มาเลค | บัญชา เหมะบุตร |
| Sacagawea | มิซูโอะ เพ็ก | กรรณิการ์ อยู่ยงสินธ์ |
| Dr. McPhee | Ricky Gervais | พีรศักดิ์ เกษร |
| Erica Daley | คิม เรเวอร์ | กรรณิการ์ อยู่ยงสินธ์ |
| โมไอ | แบรด การ์เรต | เกรียงศักดิ์ เหรียญทอง |
| คริสโตเฟอร์ โคลัมบัส | ปิแอร์ฟรานเชสโก้ ฟาวิโน | จิราวัฒน์ วชิรศรัณย์ภัทร |

## อ้างอิง

## แหล่งข้อมูลอื่น

* เว็บไซต์ทางการ เก็บถาวร 2007-05-03 ที่ เวย์แบ็กแมชชีน
* เว็บไซต์หนังตัวอย่าง
* *คืนมหัศจรรย์...พิพิธภัณฑ์มันส์ทะลุโลก* ที่อินเทอร์เน็ตมูวีเดตาเบส
* ข้อมูลภาพยนตร์เรื่องคืนมหัศจรรย์...พิพิธภัณฑ์มันส์ทะลุโลก
* *Night at the Museum* ที่สยามโซน
# วิกิข่าว

วิกิข่าว|  |
|  |
| ประเภท | เว็บไซต์ข่าวเนื้อหาวิกิ |
| ภาษาที่ใช้ได้ | หลายภาษา |
| ก่อขึ้น | 8 พฤศจิกายน พ.ศ. 2547 |
| เจ้าของ | มูลนิธิวิกิมีเดีย |
| สร้างโดย | มูลนิธิวิกิมีเดีย |
| ยูอาร์แอล | wikinews.org |
| เชิงพาณิชย์ | ไม่ใช่ |
| ลงทะเบียน | ไม่จำเป็น |
| สถานะปัจจุบัน | สามารถอ่านอย่างเดียวตั้งแต่ พฤษภาคม 4, 2026 (2026-05-04) |
| ลิขสิทธิ์เนื้อหา | สัญญาอนุญาตครีเอทีฟคอมมอนส์แบบแสดงที่มา 2.5 |

**วิกิข่าว** (อังกฤษ: *Wikinews*) เป็นแหล่งข้อมูลข่าวแบบเนื้อหาเสรี และเป็นโครงการของมูลนิธิวิกิมีเดียที่รวบรวมและรายงานข่าวสารร่วมกันผ่านเนื้อหาที่ผู้ใช้สร้างขึ้น จิมมี เวลส์ ผู้ร่วมก่อตั้งวิกิพีเดีย ได้แยกแยะวิกิข่าวออกจากวิกิพีเดียโดยกล่าวว่า "ในวิกิข่าวแต่ละเรื่องจะต้องเขียนเป็นข่าว ไม่ใช่บทความสารานุกรม"

ในวันที่ 28 มิถุนายน พ.ศ. 2568 คณะทำงานโครงการพี่น้องของมูลนิธิวิกิมีเดียได้ยื่นข้อเสนอเพื่อปิดวิกิข่าว ในเดือนมีนาคม พ.ศ. 2569 มูลนิธิวิกิมีเดียได้ประกาศว่าวิกิข่าวจะถูกปิดและเปิดให้เข้าถึงได้เฉพาะการอ่านในวันที่ 4 พฤษภาคม พ.ศ. 2569

## อ้างอิง

## แหล่งข้อมูลอื่น

* เว็บไซต์ทางการ
* Wikinews Statistics
# จักรพรรดิไหหลิงหวัง

**จักรพรรดิไหหลิงอ๋อง** (จีน: 海陵王; ค.ศ. 1122-1161) ทรงเป็นจักรพรรดิองค์ที่ 4 แห่งราชวงศ์จิน ประสูติเมื่อ ค.ศ. 1122 (พ.ศ. 1662) พระนามเดิมว่า หว่านเอี๋ยนเหลียง หรือ องค์ชายตี้กูไน เป็นพระราชโอรสขององค์ชายซงก้าน พระโอรสในจักรพรรดิจินไท่จู่ เมื่อองค์ชายหวางเอี๋ยนเหลียงปลงพระชนม์ จักรพรรดิจินซีจง (หว่านเอี๋ยน เหอล่า) สำเร็จ ก็ขึ้นเป็นจักรพรรดิ์แห่งต้าจินแทนในปี ค.ศ. 1149 และเนื่องจากเชื้อพระวงศ์จำนวนมากไม่พอพระทัยในตัวพระองค์และไม่สนับสนุนพระองค์ เมื่อพระองค์ครองราชย์ได้ 12 ปี ในปี ค.ศ. 1161 องค์ชายหวางเอี๋ยนหยงจึงลอบปลงพระชนม์พระองค์แล้วขึ้นครองราชย์เป็น จักรพรรดิจินซื่อจง

## พระบรมวงศานุวงศ์

* พระราชบิดา: หวางเอี๋ยนจงก๋าน (完顏宗幹)
* พระราชมารดาบุญธรรม: จากสกุลทู้ตาน (嫡母：徒單氏)
* พระราชมารดาแท้: จากสกุลต๋า (生母：大氏)
* ฮองเฮา พระสนม พระโอรสธิดา
	+ ทู้ตานฮองเฮา (徒單皇后)
		- องค์รัชทายาท (太子完顏光英)
	+ พระสนมต๋าย้วน (大元妃, 第二娘子)
		- อ๋องฉ้วง หวางเอี๋ยนย้วนโช๋ว (崇王完顏元壽)
	+ พระสนมเอกต้างกั๋ว (唐括貴妃，名 定哥)
	+ พระสนมเฉิ้น (蕭宸妃(第三娘子))
	+ พระสนมเย้หลูหลี (耶律麗妃)
	+ พระสนมต้างกั๋วหลี (唐括麗妃，名 石哥，唐括定哥之妹)
	+ พระสนมปู้ฉ้าเจ่า (蒲察昭妃)
	+ พระสนมเจา (昭妃阿懶)
	+ พระสนมเย้หลู (耶律柔妃)
	+ พระสนมต้างกั๋วรุ้ย (唐括柔妃)
		- พระโอรส อ๋องสูหวางเอี๋ยนเฉิ่นสีอาบู่ (宿王完顏矧思阿補)
	+ ไม่ได้แต่งตั้งเป็นพระสนม หลูเจ่าหยวน (耶律昭媛)
	+ ไม่ได้แต่งตั้งเป็นพระสนม เกาเซียวยี้ (高修儀)
	+ ไม่ได้แต่งตั้งเป้นพระสนม น้านไฉ้เหริน (南才人)
		- อ๋องเต้ง หวางเอี๋ยนก่วงย้าง (滕王完顏廣陽)
		- พระธิดาอีก 7 พระองค์ไม่ทราบพระนาม